Wp/enm/Deoxyrybose Nucleik Corosif

Deoxiryboſe nvcleik coroſif is a vital chein molecule þat is elch livende ssaftes bok of mandementes for to ssapen hit selue. It haþ þe name nvcleic forþi þat yt is wiþynne elch liuende celle evrichon, and be þe latre an eucariot, þan is þis koroſif in his nukle. Ak be it a procariot, þan fleteþ þe coroſif þerynne vnfaſte.

Ordinance
Deoxiryboſe nvcleik coroſif is of þre halves imaked. Þe firſt parti biþ þe ssugre þat is deoxiriboſe icleped; and þat oþer parti is phoſphat; and þe þridde parti is on of fowere irynged alcalies þat han in nitrogene.

Þis coroſif ys iformed wuneliche to one iwriþen lader, and þe ssugre and þe phoſphat icheiyned maken þe lader ſtales, and þo irynged alkalies maken his ſtaves. Þe selue "ſtales" arn oft icleped þe molecules bak bon, þat is, his rigge. Þaire attente ys to ssilden þe "ſtaues", þat arn þe irynged alkalies. Þiſe cleuen on to one oþer, þough þat þai narn ibownden soþliche togedre, ac bi woke draght (þat hatte hydrogene bondes). Þeron liþ þe uital lor, þat is issewen niþer.

In one eucariote arn þiſe mandementes swich as þai weren a mani bok arraied, þat is, þe deoxiriboſe nvcleik coroſif is oft ideled a fele ſticches þat arn swiþe longe, chromoſomes ihoten. And elch chromoſom is on his ordinance ideled a fele chapitres. Sume chapitres holden a mandement for to maken onne proteyn, and þe same is ihoten gene.

Procariotes deoxiriboſe nvcleik coroſif is ek on genes and oþre chapitres iſet. In svme prokariotes, deoxiriboſe nucleik coroſif iſet is a ringes wiſe, þat is ihoten plaſmyd.

Sygnifiance
Deoxiryboſe nucleik coroſif is a swiþe wurþi þing for lif. Yt is wiþynne elch liuende celle evrichon, and it holdeþ þe lore of generacioun, þat is a þis wiſe: þe ordynance of þe foreſeiden irynged alcalies bitokneþ al knouleche wherto ned is for to ssapen ayen þe celle, and þe ssaftes ful bodi, and his vital gouuernance.

Historie
Deoxiriboſe nucleik koroſif was erſt diſeuered from þe oþer subſtance of þe celle anno domyni mdccclxix bi a wis lech þat hatte Friedrich Mieſcher. Ak he nevre ne wiſte þis coroſives wurþ ne his attente. Nas til anno domyni mdccccxliij þat me warþ þerto war.

And ten yer þerafter me underyat his ordenance, þe which bilamp a þis wiſe: twei sortes weren of ſkoleres on Engelande, and þet on was atte vniverſitee of Cambrigge, and þet oþer was atte Kynges colage on Lvndene. Now amonges þe alre formeſte scoleres of þe Cambrigge sorte weren Francis Crikk and Iames Watessone. Þai wenden a certayne ordynance for deoxiriboſe nucleic coroſif, þat was soþ, ac þai nadden yet evidenſe inogh þerto. And on þe Lundene sorte was a clergeſſe þat hatte Roſalynd Franklin, þat wolde þe coroſiues criſtal arraiyng underyeten þurgh þe science of criſtalograffie. And so bitidde þat sse makede after muchel swinke a dere image þat held god euidenſe þerto. Ak sum man hire vnþankes tok þe same and broghte it to Cambrigge þer Crikk it beſagh and Wateſſone and þe oþre of þe Cambrigge sorte, þat siþen wan fame, for þis image was þe evidenſe þai nedden for to ssewen sikerliche þe coroſives soþ ordenance.